

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΠΕΡΙΦΕΡΕΙΑ ΚΕΝΤΡΙΚΗΣ ΜΑΚΕΔΟΝΙΑΣ****ΓΡΑΦΕΙΟ ΑΝΤΙΠΕΡΙΦΕΡΕΙΑΡΧΗ ΥΓΕΙΑΣ** |  Θεσσαλονίκη 07-07-2023 |

**ΠΡΟΚΗΡΥΞΗ ΥΠΟΤΡΟΦΙΩΝ**

**Η Περιφέρεια Κεντρικής Μακεδονίας** για ακόμη μία χρονιά ανταποκρίνεται στην πρωτοβουλία των εκπαιδευτικών φορέων ΙΕΚ ΑΛΦΑ και Mediterranean College, μέσω του θεσμού «Υποτροφίες στις Περιφέρειες» ακαδημαϊκού έτους 2023-2024, στο ευρύτερο πλάνο δράσεων Εταιρικής Κοινωνικής Ευθύνης των εκπαιδευτικών φορέων, ενισχύοντας το δικαίωμα όλων των νέων στην εκπαίδευση, με στόχο να ικανοποιηθούν οι ανάγκες για σπουδές νέων με επιδόσεις στο Λύκειο, που δεν έχουν την οικονομική δυνατότητα να σπουδάσουν.

Θα χορηγηθούν **εννέα** (**9) υποτροφίες** στην Περιφέρεια Κεντρικής Μακεδονίας για το ακαδημαϊκό έτος 2023-2024 με κοινωνικοοικονομικά και ακαδημαϊκά κριτήρια (επίδοση στο Λύκειο) **σε οποιαδήποτε ειδικότητα/πρόγραμμα σπουδών που ενδιαφέρονται οι δικαιούχοι, μεταξύ των ειδικοτήτων και των προγραμμάτων σπουδών που παρέχονται από τους εκπαιδευτικούς φορείς. Συγκεκριμένα, οι υποτροφίες περιλαμβάνουν**:

1. **MEDITERRANEAN COLLEGE**
* **ΤΕΣΣΕΡΙΣ υποτροφίες διδάκτρων για το α’ έτος σπουδών, στα προγράμματα Bachelor**

Για τη συνέχιση των σπουδών με υποτροφία, οι υπότροφοι θα πρέπει να έχουν συνεχή φοίτηση και καλή επίδοση, με βαθμολογία έτους >60%. Στις υποτροφίες δεν περιλαμβάνονται τα ετήσια fees προς το Βρετανικό Πανεπιστήμιο και τα τέλη έκδοσης πτυχίου/αποφοίτησης.

1. **ΙΕΚ ΑΛΦΑ**
* **ΤΕΣΣΕΡΙΣ ετήσιες υποτροφίες** διδάκτρων
* **ΜΙΑ πλήρης υποτροφία** διδάκτρων

**ΙΙ. OΡΟΙ & ΠΡΟΫΠΟΘΕΣΕΙΣ**

1. Οι υποτροφίες αφορούν αποκλειστικά στο ακαδημαϊκό έτος 2023-2024.
2. Οι δικαιούχοι μπορούν να επιλέξουν οποιαδήποτε ειδικότητα/πρόγραμμα σπουδών τους ενδιαφέρει, μεταξύ των ειδικοτήτων και των προγραμμάτων σπουδών που τους παρέχονται από τους φορείς: ΙΕΚ ΑΛΦΑ και Mediterranean College.
3. Από τη διαδικασία αξιολόγησης και απόδοσης υποτροφιών εξαιρούνται ήδη εγγεγραμμένοι ή/ και ενεργοί σπουδαστές στους προαναφερθέντες εκπαιδευτικούς φορείς.
4. Οι δικαιούχοι μπορούν να επιλέξουν να σπουδάσουν σε οποιοδήποτε παράρτημα των εκπαιδευτικών φορέων τους εξυπηρετεί, σε Αθήνα, Πειραιά, Γλυφάδα ή Θεσσαλονίκη
5. Από τις υποτροφίες για το ΙΕΚ ΑΛΦΑ, τέσσερις αφορούν στο 1ο έτος σπουδών και μία αφορά σε πλήρη, διετή φοίτηση.
6. Οι υποτροφίες στο Mediterranean College αφορούν στο 1ο έτος σπουδών και για τη συνέχιση με υποτροφία, ο/η υπότροφος θα πρέπει να έχει συνεχή φοίτηση και ετήσια βαθμολογία πάνω από 60%.
7. Για το Mediterranean College, τo ετήσιο κόστος των fees του συνεργαζόμενου βρετανικού πανεπιστημίου/φορέα πιστοποίησης, καθώς και τα τέλη έκδοσης πτυχίου/αποφοίτησης καλύπτονται αποκλειστικά από τον/την υπότροφο.
8. Το Mediterranean College καλύπτει το τέλος αίτησης στα προγράμματα.
9. Για την κατοχύρωση των υποτροφιών, οι υποψήφιοι πρέπει να πληρούν τις ελάχιστες προϋποθέσεις εισαγωγής τους στο πρόγραμμα σπουδών της επιλογής τους.
10. Οι προαναφερθέντες εκπαιδευτικοί φορείς διατηρούν το δικαίωμα να μην προσφέρουν κάποιο πρόγραμμα σπουδών, σε περίπτωση χαμηλής συμμετοχής. Σε αυτήν την περίπτωση, ο/η υπότροφος μπορεί να επιλέξει κάποιο άλλο πρόγραμμα.

**ΙΙΙ. ΔΙΚΑΙΟΛΟΓΗΤΙΚΑ**

Καλούνται οι ενδιαφερόμενοι να υποβάλουν την αίτηση με τα σχετικά δικαιολογητικά ηλεκτρονικά στις Δ/νσεις Δημόσιας Υγείας και Κοινωνικής Μέριμνας των Περιφερειακών Ενοτήτων και της Μητροπολιτικής Ενότητας Θεσσαλονίκης από την **Τρίτη 11 Iουλίου έως και την Τρίτη 5 Σεπτεμβρίου στις 15.00 μ.μ., και συγκεκριμένα:**

**Για την Περιφερειακή Ενότητα Ημαθίας:** στη Δ/νση Δημόσιας Υγείας & Κοινωνικής Μέριμνας, στο e-mail: dygeias@imathia.pkm.gov.gr

**Για την Μητροπολιτική Ενότητα Θεσσαλονίκης:** στη Δ/νση Δημόσιας Υγείας & Κοινωνικής Μέριμνας Μ.Ε.Θ. στο e-mail: dykm@pkm.gov.gr

**Για την Περιφερειακή Ενότητα Κιλκίς:** στη Δ/νση Δημόσιας Υγείας & Κοινωνικής Μέριμνας, στο e-mail: ygeias\_pronoias@kilkis.pkm.gov.gr

**Για την Περιφερειακή Ενότητα Πέλλας:** στη Δ/νση Δημόσιας Υγείας & Κοινωνικής Μέριμνας, στο e-mail: ddygeiaspellas@pella.gr

**Για την Περιφερειακή Ενότητα Πιερίας:** στη Δ/νση Δημόσιας Υγείας & Κοινωνικής Μέριμνας, στο e-mail: ygeias@pieria.pkm.gov.gr

**Για την Περιφερειακή Ενότητα Σερρών:** στη Δ/νση Δημόσιας Υγείας & Κοινωνικής Μέριμνας, στο e-mail: dygeias@serres.pkm.gov.gr

**Για την Περιφερειακή Ενότητα Χαλκιδικής:** στη Δ/νση Δημόσιας Υγείας & Κοινωνικής Μέριμνας, στο e-mail: dypeh@halkidiki.gov.gr

Τα δικαιολογητικά που θα υποβληθούν είναι:

* Η αίτηση-υπεύθυνη δήλωση συμπληρωμένη και υπογεγραμμένη
* Αντίγραφο απολυτηρίου εκπαίδευσης (Απολυτήριο Λυκείου)
* Αντίγραφο Δελτίου Αστυνομικής Ταυτότητας ή Διαβατηρίου ενδιαφερόμενου
* Αντίγραφο Δελτίου Αστυνομικής Ταυτότητας ή Διαβατηρίου γονέα ή κηδεμόνα
* Βεβαίωση μονίμου κατοικίας από την οποία να προκύπτει ότι ο ενδιαφερόμενος κατοικεί μόνιμα εντός της Π.Κ.Μ.
* Πιστοποιητικό οικογενειακής κατάστασης
* Αντίγραφο εκκαθαριστικού σημειώματος φορολογικού έτους 2021 (γονέα ή κηδεμόνα **και** υποψηφίου εφόσον υποβάλλει δήλωση) και έντυπο δήλωσης περιουσίας Ε9 (γονέα ή κηδεμόνα **και** υποψηφίου εφόσον υπάρχει). Σε περίπτωση που το φορολογητέο εισόδημα του γονέα ή κηδεμόνα, εμπίπτει στην κατηγορία που δεν υπάρχει υποχρέωση για υποβολή φορολογικής δήλωσης, υποβάλλεται υπεύθυνη δήλωση. Σε περίπτωση που ο ενδιαφερόμενος δεν υποβάλλει φορολογική δήλωση, υποβάλλει υπεύθυνη δήλωση. **Το εισόδημα υπολογίζεται αθροιστικά (γονέα και υποψηφίου εφόσον υπάρχει) και δεν πρέπει να υπερβαίνει τα 15.000€.**

**ΙΙΙ. ΚΟΙΝΩΝΙΚΑ ΚΡΙΤΗΡΙΑ &ΑΚΑΔΗΜΑΙΚΑ**

Οι υπότροφοι επιλέγονται με βάση κοινωνικο-οικονομικά κριτήρια και ακαδημαϊκά κριτήρια *(επιδόσεις στο Λύκειο).* Συγκεκριμένα:

|  |  |
| --- | --- |
| **1. Οικονομικά Κριτήρια** | **Αποδεικτικό Επίσημο Έγγραφο** |
| **Φορολογητέο Εισόδημα**Φορ. Έτους 2021 (εισόδημα από 01/01/2021 έως 31/12/2021)Δικαιούχοι είναι όσοι έχουν εισόδημα έως 15.000 €(γονέας ή κηδεμόνας + υποψηφίου εφόσον υπάρχει) | Αντίγραφο εκκαθαριστικού σημειώματος φορολογικού έτους 2021(γονέα ή κηδεμόνα και υποψηφίου εφόσον υπάρχει)Έντυπο δήλωσης περιουσίας Ε9 (γονέα ή κηδεμόνα και υποψηφίου εφόσον υπάρχει)Σε περίπτωση μη υποβολής, Υπεύθυνη Δήλωση |
| **2. Κοινωνικά Κριτήρια** | **Αποδεικτικό Επίσημο Έγγραφο** |
| Ανεργία | Κάρτα ανεργίας |
| Αναπηρία Υποψηφίου, Γονέων ή Αδελφών | Γνωμάτευση πιστοποίησης αναπηρίας από ΚΕ.Π.Α |
| Μονογονεϊκή οικογένεια: | Διαζευκτήριο ή ανάθεση επιμέλειας τέκνων για μονογονεϊκες οικογένειεςΠιστοποιητικό οικογενειακής κατάστασης |
| Ορφανό από ένα τουλάχιστο γονέα | Ληξιαρχική πράξη θανάτου γονέαΠιστοποιητικό οικογενειακής κατάστασης |
| Τρίτεκνη ή Πολύτεκνη οικογένεια | Πιστοποιητικό οικογενειακής κατάστασης |
| **3. Ακαδημαϊκά Κριτήρια** | **Αποδεικτικό Επίσημο Έγγραφο** |
|  | Απολυτήριο Λυκείου |

**Για τα προσωπικά δεδομένα των αιτούντων θα τηρηθεί αυστηρά το απόρρητο και δεν θα υποστούν επεξεργασία.**

Με την ολοκλήρωση της διαδικασίας θα συνταχθεί κατάλογος αυτών που πληρούν τις προϋποθέσεις, καθώς και των επιλαχόντων.

**ΠΡΟΣΟΧΗ:**

1. Οι αιτήσεις πρέπει να συνοδεύονται από όλα τα υποχρεωτικά δικαιολογητικά, άλλως δεν θα λαμβάνονται υπόψη.

2. Όλα τα δικαιολογητικά πρέπει να βρίσκονται σε ισχύ κατά το χρόνο υποβολής της υποψηφιότητας. Σε διαφορετική περίπτωση δεν θα λαμβάνονται υπόψη.

3. Έγγραφα που δεν έχουν συνταχθεί στην ελληνική γλώσσα, πρέπει να συνοδεύονται από επικυρωμένη μετάφραση, προκειμένου να ληφθούν υπόψη.

4. Αιτήσεις που θα αποσταλούν εκπρόθεσμα δεν θα ληφθούν υπόψη.

Για περισσότερες πληροφορίες σχετικά με την προκήρυξη οι ενδιαφερόμενοι μπορούν να επικοινωνούν στα τηλέφωνα 2313330802 και 2313330804. Τέλος αναφορικά με τους τομείς σπουδών, οι ενδιαφερόμενοι μπορούν να ενημερώνονται από τους εκπαιδευτικούς φορείς χορήγησης των υποτροφιών:

* **ΙΕΚ ΑΛΦΑ Αθήνας:** Πατησίων 31, 210 5279500
* **ΙΕΚ ΑΛΦΑ Πειραιά:** Φίλωνος 39, 210 41 20313
* **ΙΕΚ ΑΛΦΑ Γλυφάδας:** Λ. Βουλιαγμένης 57, 210 9640117
* **ΙΕΚ ΑΛΦΑ Θεσσαλονίκης:** Βαλαωρίτου 9, 2310 552406
* **Mediterranean College Αθήνας:** Πατησίων 107 & Πελλήνης 8, 210 8899600
* **Mediterranean College Θεσσαλονίκης:** Εγνατία 2-4, 2310 547708

Ηλεκτρονικές διευθύνσεις φορέων

<http://www.iekalfa.gr/>,<http://www.medcollege.edu.gr/>, <http://medcollege.edu.gr/ypopshfioi-foithtes/mps/>